ધ ઈન્ડિપેન્ડન્ટ, પેરિસઃ મહિલાઓની સુંદરતાને લઈને લોકપ્રિય ધારણા એ જ છે કે પાતળું હોવું સુંદરતા માપવા માટેનું મોટું પ્રમાણ છે. મોટાભાગની અભિનેત્રીઓ અને મૉડલ્સના ‘પરફેક્ટ ફિગર’ પણ આ અવધારણાને મજબૂત બનાવે છે. તેના કારણે ઘણી મહિલાઓ પોતાના શરીર પર અત્યાચાર કરીને ખાવાનું છોડી દે છે અને ડાયટિંગ દ્વારા પરફેક્ટ ફિગર મેળવવા માટેની કોશિશો કરે છે અને બીમાર થઈ જાય છે. ફ્રાન્સ સરકારે આ ચલણની સામે સખત કાર્યવાહી કરવા માટે મન બનાવી લીધું છું. આ પહેલ હેઠળ ઘણી પાતળી મૉડલ્સ મૉડલિંગ કરવા પર પ્રતિબંધ લગાવી દેવામાં આવ્યો છે.